arnastofnun/IGC-2024 huggingface dataset:
790/2023

Útdráttur

Staðfestur var úrskurður héraðsdóms þar sem ákvörðun ríkissaksóknara um að verða við beiðni um afhendingu X á grundvelli norrænnar handtökuskipunar, með nánar tilgreindum skilyrðum, var staðfest.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 15. nóvember 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 14. nóvember 2023 í málinu nr. R- [...]/2023 þar sem ákvörðun ríkissaksóknara frá 2. nóvember 2023 um að fallast á beiðni [...] yfirvalda um afhendingu varnaraðila til [...], með nánar tilgreindum skilyrðum, á grundvelli norrænnar handtökuskipunar sem gefin var út 7. ágúst 2023, var staðfest.

Kæruheimild er í 3. málslið 3. mgr. 22. gr. laga nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar, sbr. XXX. kafla laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi og að kröfu sóknaraðila um staðfestingu ákvörðunar um afhendingu verði vísað frá héraðsdómi en til vara að kröfu sóknaraðila verði hafnað. Að því frágengnu, verði ákvörðun sóknaraðila staðfest, krefst varnaraðili þess að sett verði skilyrði samkvæmt 1. mgr. 27. gr. laga nr. 51/2016 þess efnis að varnaraðili verði ekki afhent til [...]nema fyrir liggi dagsetning aðalmeðferðar málsins og jafnframt að [...] yfirvöldum verði gert að senda hana án tafar til Íslands þegar hún hefur gefið skýrslu í málinu. Þá krefst varnaraðili í öllum tilvikum málsvarnarlauna sem greiðast úr ríkissjóði.

Niðurstaða

4

V arnar aðili krefst þess, verði fallist á afhendingu varnaraðila til [...], að sett verði það skilyrði fyrir afhendingu hennar að fyrir liggi dagsetning aðalmeðferðar máls hennar og jafnframt að [...]yfirvöldum verði gert að senda hana án tafar til Íslands þegar hún hefurgefið skýrslu í málinu. Til stuðnings kröfunni vísar varnaraðili til 1. mgr. 27. gr. laga nr. 51/2016. Í ákvæðinu er mælt svo fyrir að varði handtökuskipun afhendingu eftirlýsts manns vegna málsmeðferðar og hann er búsettur hér á landi eða er íslenskur ríkisborgari sé heimilt að setja það skilyrði fyrir afhendingu að hann verði sendur aftur hingað til lands til að afplána hugsanlega refsingu. Skilyrði þetta er þegar að finna í ákvörðun ríkissaksóknara. Samkvæmt ákvæðinu er ekki heimilt að setja skilyrði af þeim toga sem varnaraðili krefst og er kröfu þar um því hafnað. Að þessu gættu en að öðru leyti með vísan til forsendna hins kærða úrskurðar verður hann staðfestur.

5

Samkvæmt 1. mgr. 38. gr. laga nr. 88/2008, sbr. 2. gr. laga nr. 51/2016, greiðist úr ríkissjóði þóknun skipaðs verjanda varnaraðila, sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila fyrir Landsrétti, J-kk-ef K-kk-ef S-kk-ef lögmanns 361.584 krónur, greiðist úr ríkissjóði.
792/2021

Útdráttur

Með dómi Landsréttar var staðfest niðurstaða hins áfrýjaða dóms um sakfellingu E fyrir brot gegn 199. gr. almennra hegningarlaga nr. 19/1940 með því að hafa áreitt A kynferðislega á skemmtistað þar sem hún var við störf sem dyravörður með því að hafa slegið utanklæða á rass hennar. Var refsing E ákveðin fangelsi í 30 daga en fullnustu refsingarinnar var frestað skilorðsbundið í tvö ár. Þá var honum gert að greiða A 150.000 krónur í miskabætur.

Dómur Landsréttar

Mál þetta dæma landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 13. desember 2021 í samræmi við yfirlýsingu ákærða um áfrýjun. Málsgögn bárust réttinum 23. ágúst 2022. Áfrýjað er dómi Héraðsdóms Reykjavíkur 19. nóvember 2021 í málinu nr. S- 3016/ 2021.

2

Ákæruvaldið krefst þess að refsing ákærða verði þyngd.

3

Ákærði krefst þess aðallega að hann verði sýknaður af öllum kröfum ákæruvaldsins en til vara að refsing verði látin niður falla. Þá krefst ákærði þess að bótakröfu verði vísað frá dómi eða hún lækkuð verulega.

4

Brotaþoli, A, krefst þess að ákærða verði gert að greiða henni skaða- og miskabætur samtals að fjárhæð 1.000.000 króna að viðbættum vöxtum samkvæmt 8. gr., sbr. 4. gr. laga nr. 38/2001 um vexti og verðtryggingu frá 17. júní 2019 til þess dags er mánuður er liðinn frá birtingu bótakröfu brotaþola en með dráttarvöxtum samkvæmt 1. mgr. 9. gr. laga, sbr. 1. mgr. 6. gr. sömu laga frá þeim degi til greiðsludags. Til vara krefst brotaþoli þess að hinn áfrýjaði dómur verði staðfestur hvað varðar skaðabætur henni til handa. Í báðum tilvikum krefst brotaþoli þess að ákærði verði dæmdur til að greiða málskostnað brotaþola að mati dómsins, eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun, bæði í héraði og fyrir Landsrétti.

5

Fyrir Landsrétti voru spilaðar upptökur í hljóði og mynd af skýrslum ákærða, brotaþola og vitnanna C, D, E og F fyrir héraðsdómi.

Niðurstaða

6

Með vísan til forsendna hins áfrýjaða dóms verður hann staðfestur um annað en upphafstíma vaxtakröfu brotaþola. Vextir reiknast á bótakröfuna frá 17. júní 2019 er brotið átti sér stað, sbr. bókun við aðalmeðferð málsins í héraði og kröfugerð brotaþola.

7

Ákærði greiði allan áfrýjunarkostnað málsins, þar með talin málsvarnarlaun skipaðs verjanda síns fyrir Landsrétti og þóknun réttargæslumanns brotaþola sem ákveðin verða með virðisaukaskatti eins og í dómsorði greinir.

Dómsorð :

Hinn áfrýjaði dómur skal vera óraskaður um annað en upphafstíma dæmdra vaxta á fjárhæð bótakröfu brotaþola, A. Fjárhæð dæmdra bóta berv e xti samkvæmt 8. gr. laga nr. 38/2001 um vexti og verðtryggingu frá 17. júní 2019 til 24. júlí 2021 en dráttarvexti samkvæmt 1. mgr. 6. gr. sömu laga frá þeim degi til greiðsludags.

Ákærði, E-kk-nf A-kk-nf Ó-kk-nf, greiði allan áfrýjunarkostnað málsins, 1.078.456 krónur, þar með talin málsvarnarlaun skipaðs verjanda síns, Ó-kk-ef A-kk-ef B-kk-ef, 800.000 krónur, og þóknun réttargæslumanns brotaþola, G-kvk-ef

B-kvk-þgf, 350.000 krónur.
802/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli g-liðar 1. mgr. 115. gr. laga nr. 80/2016 um útlendinga.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 18. nóvember 2023 sem barst réttinum ásamt kærumálsgögnum 20. sama mánaðar. Kærður er úrskurður Héraðsdóms Norðurlands eystra 18. nóvember 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til föstudagsins 1. desember 2023, klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að vægari úrræðum verði beitt. Að því frágengnu krefst hann þess að gæsluvarðhaldinu verði markaður skemmri tími. Þá krefst varnaraðili þóknunar til handa skipuðum verjanda sínum vegna meðferðar málsins fyrir Landsrétti.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 38. gr. laga nr. 88/2008, sbr. 1. mgr. 13. gr. laga nr. 80/2016 um útlendinga, greiðist úr ríkissjóði þóknun verjanda varnaraðila fyrir Landsrétti, sem ákveðin verður að virðisaukaskatti meðtöldum eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun verjanda varnaraðila, X, J-kk-ef S-kk-ef H-kk-ef lögmanns, vegna meðferðar málsins fyrir Landsrétti, 150.600 krónur, greiðist úr ríkissjóði.
804/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir E-kk-nf J-kk-nf, K-kk-nf H-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 20. nóvember 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 17. nóvember 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, þó ekki lengur en til föstudagsins 15. desember 2023 klukkan 14. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími. Þá krefst hann kærumálskostnaðar.

Niðurstaða

4

Með vísan til forsendna hins kærða úrskurðar verður hann staðfestur.

5

Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð :

Hinn kærði úrskurður er staðfestur.
805/2023

Útdráttur

Staðfestur var úrskurður héraðsdóms þar sem hafnað var kröfu X um skipun verjanda á grundvelli 2. mgr. 30. gr. laga nr. 88/2008.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 18. nóvember 2023, sem barst réttinum ásamt kærumálsgögnum 20. sama mánaðar. Kærður er úrskurður Héraðsdóms Suðurlands 16. nóvember 2023 í málinu nr. R- [...]/2023 þar sem hafnað var kröfu varnaraðila um að honum yrði skipaður verjandi. Kæruheimild er í d-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að fallist verði á kröfu hans um skipun nafngreinds lögmanns sem verjanda hans við rannsókn tiltekins lögreglumáls.

Niðurstaða

4

Varnaraðili byggir kröfu sína um að honum verði skipaður verjandi á 2. mgr. 30. gr. laga nr. 88/2008. Þar segir að lögreglu sé heimilt eftir ósk sakbornings að tilnefna honum verjanda á rannsóknarstigi ef ástæða þykir til með hliðsjón af eðli brots og aðstæðna að öðru leyti. Fram kemur í gögnum málsins að lögregla taldi ekki tilefni til að verða við kröfu varnaraðila að svo stöddu. Með heimild í 4. mgr. 31. gr. laga nr. 88/2008 leitaði varnaraðili atbeina dómara og óskaði eftir að honum yrði skipaður verjandi. Að mati héraðsdómara voru þau brot sem varnaraðili er grunaður um og aðstæður að öðru leyti ekki þess eðlis að rétt væri að verða við kröfu hans að svo komnu máli. Ekkert er fram komið í málinu sem hnekkir því mati. Eins og fram kemur í hinum kærða úrskurði breytir ákvæði c-liðar 3. mgr. 6. gr. laga nr. 62/1994 um mannréttindasáttmála Evrópu ekki þeirri niðurstöðu.

5

Athuga ber að varnaraðili nýtur heimildar til að ráða á sinn kostnað lögmann til að gæta réttar síns við rannsókn málsins, sbr. 1. mgr. 32. gr. laga nr. 88/2008, en einnig á hann rétt á að fá skipaðan verjanda ef til málshöfðunar kemur, sbr. 1. mgr. 31. gr. sömu laga.

6

Samkvæmt framangreindu verður hinn kærði úrskurður staðfestur.

Úrskurðarorð :

Hinn kærði úrskurður er staðfestur.
808/2022

Útdráttur

Staðfestur var dómur héraðsdóms þar sem R var sakfelldur fyrir brot gegn 1. mgr. 218. gr. almennra hegningarlaga nr. 19/1940 með því að hafa veist með ofbeldi að A, kýlt hann í andlitið í tvígang og skallað í ennið með nánar tilgreindum afleiðingum. Þótti refsing R hæfilega ákveðin fangelsi í þrjá mánuði, frestað skilorðsbundið í tvö ár. Þá var R dæmdur til að greiða A 1.000.000 króna í miskabætur.

Dómur Landsréttar

Mál þetta dæma landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 3. nóvember 2022 í samræmi við yfirlýsingu ákærða um áfrýjun. Málsgögn bárust réttinum 31. janúar 2023. Áfrýjað er dómi Héraðsdóms Reykjavíkur 11. október 2022 í málinu nr. S- 5479/2021.

2

Ákæruvaldið krefst staðfestingar hins áfrýjaða dóms.

3

Ákærði krefst þess að refsing hans verði milduð þannig að hún falli niður og að bótakröfu verði vísað frá dómi. Til vara er þess krafist að ákærði hljóti vægustu refsingu og bótakrafa lækkuð verulega, jafnframt að refsing falli niður haldi ákærði almennt skilorð samkvæmt 57. gr. almennra hegningarlaga nr. 19/1940.

4

Brotaþoli, A, hefur ekki látið málið til sín taka fyrir Landsrétti og verður því litið svo á að hann krefjist þess að ákvæði héraðsdóms um einkaréttarkröfu hans verði staðfest, sbr. 1. mgr. 208. gr. laga nr. 88/2008 um meðferð sakamála.

Niðurstaða

5

Með vísan til forsendna hins áfrýjaða dóms verður staðfest niðurstaða hans um sakfellingu, heimfærslu til refsiákvæðis og refsingu ákærða. Jafnframt verður ákvæði héraðsdóms um einkaréttarkröfu staðfest.

6

Ákæruvaldið hefur ekki krafist endurskoðunar á ákvörðun málsvarnarlauna í hinum áfrýjaða dómi en fyrst við munnlegan flutning málsins fyrir Landsrétti kom fram athugasemd þess efnis. Þegar af þeirri ástæðu kemur hún ekki endurskoðunar hér fyrir dómi, samanber meðal annars dóm Hæstaréttar 19. maí 2014 í máli nr. 333/2014. Verður ákvæði hins áfrýjaða dóms um sakarkostnað og málsvarnarlaun verjanda staðfest.

7

Ákærða verður gert að greiða allan áfrýjunarkostnað málsins, þar með talin málsvarnarlaun skipaðs verjanda síns sem ákveðin verða að meðtöldum virðisaukaskatti eins og í dómsorði greinir.

Dómsorð :

Hinn áfrýjaði dómur skal vera óraskaður.

Ákærði, R-x-x- F-x-x B-x-x, greiði allan áfrýjunarkostnað málsins, 168.250 krónur, þar með talin málsvarnarlaun skipaðs verjanda síns, Ó-kk-ef R. V-kk-ef lögmanns, 150.660 krónur.
80/2023

Útdráttur

Staðfestur var úrskurður héraðsdóms þar sem X var gert að sæta gæsluvarðhaldi til að koma í veg fyrir að X kæmi sér undan málsmeðferð samkvæmt lögum nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 30. janúar 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 30. janúar 2023 í málinu nr. R- [...]/2023 þar sem varnaraðila var gert að sæta gæsluvarðhaldi til fimmtudagsins 9. febrúar 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að honum verði gert að sæta farbanni í stað gæsluvarðhalds en til vara að gæsluvarðhaldinu verði markaður skemmri tími.

Niðurstaða

4

Í greinargerð varnaraðila til Landsréttar er rakið að hann eigi sambýliskonu hér á landi og stjúpbarn. Samkvæmt dagbók lögreglu, sem lögð var fyrir Landsrétt, voru höfð afskipti af varnaraðila 31. október 2022 vegna ætlaðs ofbeldis hans í garð sambýliskonu og er tekið fram að á heimilinu hafi einnig verið barn. Í dagbókinni er meðal annars haft eftir varnaraðila að hann viti af eftirlýsingu sinni og hann hafi reynt að vera á Íslandi í felum. Þá ætti varnaraðili ekki lögheimili á Íslandi og væri ekki með atvinnu. Þegar litið er til þessa framburðar varnaraðila verður að fallast á þá niðurstöðu héraðsdóms að skilyrði b-liðar 1. mgr. 95. gr. laga nr. 88/2008 séu uppfyllt til að honum verði gert að sæta gæsluvarðhaldi í því skyni að tryggja nærveru hans þar til afhending til [...] fer fram. Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
815/2023

Útdráttur

Staðfestur var úrskurður héraðsdóms þar sem heimiluð var rannsókn á rafrænu efnisinnihaldi farsíma X sem hald hafði verið lagt á í þágu rannsóknar.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 23. nóvember 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 22. nóvember 2023 í málinu nr. R- [...]/2023 þar sem fallist var á kröfu sóknaraðila um að honum væri heimilt að rannsaka rafrænt efnisinnihald farsíma varnaraðila sem lagt var hald á í þágu rannsóknar sóknaraðila á sakamáli.

Kæruheimild er í g- og i-lið 1. mgr. 192. gr. laga nr. 88/2008 ummeðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að umbeðin rannsóknaraðgerð nái aðeins til rannsóknar á máli nr. 007- 2023- [...] frá 14. ágúst 2023.

Niðurstaða

4

Umbeðin rannsóknaraðgerð tekur til rannsóknar á máli lögreglu nr. 007- 2023- [...].

Að því gættu en að öðru leyti með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
818/2023

Útdráttur

Staðfestur var úrskurður héraðsdóms þar sem X var gert á sæta áframhaldandi gæsluvarðhaldi á grundvelli a- og b-liða 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 24. nóvember 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 22. nóvember 2023 í málinu nr. [...]/2023 þar sem varnaraðila var gert að sæta áfram gæsluvarðhaldi, þó ekki lengur en til miðvikudagsins 6. desember 2023, klukkan 16. Kæruheimild er í l-lið. 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi, til vara að honum verði gert að sæta farbanni í stað gæsluvarðhalds, en að því frágengnu að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
821/2022

Útdráttur

Staðfestur var úrskurður héraðsdóms þar sem máli Ö á hendur P ehf. var vísað frá dómi vegna vanreifunar.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 20. desember 2022. Greinargerð varnaraðila barst réttinum 29. sama mánaðar. Kærður er úrskurður Héraðsdóms Reykjavíkur 6. desember 2022 í málinu nr. E- 5145/2021 þar sem máli sóknaraðila á hendur varnaraðila var vísað frá dómi. Kæruheimild er í j-lið 1. mgr. 143. gr. laga nr.

91/1991 um meðferð einkamála.

2

Sóknaraðili krefst þess aðallega að hinn kærði úrskurður verði felldur úr gildi og að málið verði tekið til efnismeðferðar í héraði, auk þess sem hann krefst málskostnaðar í héraði. Til vara krefst hann þess að málskostnaður í héraði verði felldur niður. Þá krefst hann kærumálskostnaðar.

3

Varnaraðili krefst staðfestingar hins kærða úrskurðar, auk kærumálskostnaðar.

Niðurstaða

4

Í hinum kærða úrskurði er meðal annars á því byggt að óljóst sé í stefnu hvort sóknaraðili reisi kröfu sína á því að samið hafi verið um fastar mánaðarlega greiðslur til hans í tiltekinn tíma óháð vinnuframlagi eða um greiðslu fyrir unnar klukkustundir.

Ekki er unnt að fallast á það, enda er því haldið fram í stefnu að varnaraðili hafi ekki staðið við þá skyldu sína að greiða honum mánaðarlegar greiðslur að fjárhæð 539.648 krónur eins og samkomulag þeirra kveði á um. Aftur á móti er á það falli st með héraðsdómi að ekki sé í stefnu gerð viðhlítandi grein fyrir grundvelli kröfu sóknaraðila, meðal annars með tilliti til greiðslna sem varnaraðili hafi innt af hendi, og efndum sóknaraðila á samningsskyldum sínum. Þá er ekki efni til að hnekkja þeirri ályktun héraðsdóms að á það skorti að framlögð gögn séu í samræmi við og skýri það sem fram komi í stefnu.

5

Að framangreindu gættu ber að staðfesta niðurstöðu hins kærða úrskurðar um að vísa málinu frá dómi.

6

Varakröfu sína um niðurfellingu málskostnaðar í héraði byggir sóknaraðili á því að greinargerð varnaraðila í héraði verði ekki skilin öðruvísi en svo að hann hafi ekki gert kröfu um málskostnað úr hendi sóknaraðila né vísað þar til viðeigandi ákvæða laga nr. 91/1991 um málskostnað, en sóknaraðili byggði á sömu sjónarmiðum við meðferð málsins í héraði.

7

Eins og rakið er í hinum kærða úrskurði kom fyrirsvarsmaður varnaraðila, sem er ólöglærður, sjálfur fram fyrir hönd varnaraðila þegar greinargerðin var lögð fram í héraði. Þrátt fyrir að orðalag kröfunnar í greinargerðinni sé ekki með venjubundnum hætti er staðfest sú ályktun héraðsdóms að ekki fari á milli mála að varnaraðili krefjist þar málskostnaðar úr hendi sóknaraðila. Verður því jafnframt staðfest ákvæði hins kærða úrskurðar um málskostnað.

8

Sóknaraðili greiði varnaraðila kærumálskostnað eins og í úrskurðarorði greinir.

Úrskurðarorð :

Hinn kærði úrskurður er staðfestur.

Sóknaraðili, Ö-kk-nf Ú-kk-nf Ú-kk-nf, greiði varnaraðila, Pró húsum ehf., 250.000 krónur í kærumálskostnað.
821/2023

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumanns um að nauðungarvista hana á sjúkrahúsi í allt að 21 sólarhring.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 24. nóvember 2023 sem barst réttinum ásamt kærumálsgögnum 27. sama mánaðar. Greinargerð varnaraðila barst réttinum 30. sama mánaðar. Kærður er úrskurður Héraðsdóms Reykjavíkur 21. nóvember 2023 í málinu nr. L- [...]/2023 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 16. nóvember 2023 um nauðungarvistun sóknaraðila á sjúkrahúsi í allt að 21 sólarhring. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinn kærði úrskurður verði felldur úr gildi. Þá krefst hún þóknunar fyrir Landsrétti til handa skipuðum talsmanni sínum.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila og annar málskostnaður vegna meðferðar málsins fyrir Landsrétti en þóknunin er ákveðin að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila, A, fyrir Landsrétti, H-kvk-ef V-kvk-ef H-kvk-ef lögmanns, 148.800 krónur, greiðist úr ríkissjóði.